Cuneiform Tablet Kt 88/k 269
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB kà-ri-im wa-aḫ-šu-ša-na ṣa-ḫe-er GAL kà-ru-um ṣa-ḫe-er GAL dí-nam i-dí-ma ta-ta-na me-er-a-at a-gi-a a-ša-at pí-lá-aḫ-IŠTAR a-na-kam ka-al-a-at GÁN-lam ú-lá tù-ṣí a-dí pí-lá-aḫ-IŠTAR a-na kà-ni-iš i-li-ku-ma É a-bi-šu ù-tù-up-tù-šu ù ṭup-pí-šu e-šu-ru 8 ma-na.TA URUDU ší-kam a-na ú-kúl-tí-ša Ì.GIŠ-ša ù e-ṣí-ša i-na ITU.KAM-im pí-lá-aḫ-IŠTAR a-na ta-ta-na a-ší-tí-šu i-da-ší-im ù i-na ša-tim TÚG i-da-ší-im ta-aḫ-sí-is-tim a-ni-tum ma-aḫ-ra-at ṭup-pí-im ḫa-ar-mì-im ša dí-in kà-ri-im me-ḫe-er-ša iš-tí ṭup-pí-im ḫa-ar-mì-im i-na wa-aḫ-šu-ša-na e-zi-ib